  Виталий Пронин Туспуктэм udmurt.ru сайтысь Президентэн Владимир Путинэн ӵектэм «Кышкыт луисьтэм но ӟеч сюресъёс» нацпроект улсын Россиын уно сюресъёс тупатъямын вал. ВЦИОМ-ен ортчытэм юалляськон бере, тодмо луиз, Россиын улӥсьёс пӧлысь 49 процентэз выль сюресъёслэсь кылдэмзэс вылӥ дунъяло шуыса. Юалляськонэ 85 улосвылысь 170 сюрс адями пыриськиз. Удмуртиын улӥсьёс пӧлысь 55 процентэз вылӥ дунъяло «Кышкыт луисьтэм но ӟеч сюресъёс» нацпроектлэсь ужзэ. Соос пусъё, шаерамы уно сюресъёс тупатъяны кутскемын, выль трассаос кылдэмын, выжъёс лэсьтэмын шуыса. Кулэ вераны, Удмуртиын 2021-тӥ ар куспын 139 иськемлэсь трос сюресъёс тупатъямы вал шуыса. – 3 ар куспын ми сюресъёслэсь 48 сюрслэсь трос иськемъёссэ тупатӥмы ни, мытэм ужмес азьланьтомы, калыклэсь улон-вылонзэ эшшо но ӟеч каромы, – вераз Федеральной сюрес агентстволэн кивалтӥсез Роман Новиков. «Кышкыт луисьтэм но ӟеч сюресъёс» нацпроект 2030-тӥ арозь ужалоз. УД Теги: нацпроект сюрес  